Z Á P I S N I C A
z ustanovujúceho zasadnutia Obecného zastupiteľstva v Rakoviciach  
konaného dňa  11. decembra 2014 

Prítomní:

Podľa prezenčnej listiny:                         

Program rokovania:

1.	Otvorenie zasadnutia
2.	Určenie zapisovateľa a overovateľov zápisnice
3.	Oznámenie výsledkov voľby starostu a volieb do obecného zastupiteľstva a odovzdanie osvedčení o zvolení novozvolenému starostovi a poslancom novozvoleného obecného zastupiteľstva
4.	Zloženie sľubu novozvoleného starostu obce
5.	Zloženie sľubu poslancov novozvoleného obecného zastupiteľstva
6.	Vystúpenie novozvoleného starostu
7.	Schválenie programu ustanovujúceho zasadnutia obecného zastupiteľstva
8.	Poverenie poslanca obecného zastupiteľstva, ktorý bude oprávnený zvolávať a viesť zasadnutia obecného zastupiteľstva 
9.	Voľba komisií a voľba predsedov komisií
10.	Diskusia
11.	Záver

R o k o v a n i e :

Bod 1. Otvorenie zasadnutia

Rokovanie obecného zastupiteľstva zahájil starosta obce p. Dušan Daloš. Privítal všetkých na ustanovujúcom zasadnutí Obecného zastupiteľstva v Rakoviciach, ktoré zvoláva starosta obce zvolený v predchádzajúcom volebnom období v zmysle zákona č. 369/1990 Z.z. o obecnom zriadení. Hneď na úvod zasadnutia zaznela z prehrávača Hymna Slovenskej republiky. 

Bod 2. Určenie zapisovateľa a overovateľov zápisnice

Za overovateľov zápisnice z dnešného zasadnutia určil starosta obce p. Radovana Bábika a Ing. Jána Baracku. Za zapisovateľku určil p. Jarmilu Chnápkovú, pracovníčku obecného úradu v Rakoviciach.

Bod 3. Oznámenie výsledkov volieb do orgánov samosprávy obce a odovzdanie osvedčení o zvolení novozvolenému starostovi a poslancom novozvoleného obecného zastupiteľstva

Starosta obce vyzval predsedníčku miestnej volebnej komisie p. Máriu Dekanovú, aby prítomným predniesla správu o výsledkoch volieb do orgánov samosprávy obcí v obci Rakovice konaných dňa 15. novembra 2014.
Celkový počet osôb vo volebnom okrsku zapísaných do zoznamu voličov bol 476, počet voličov, ktorým boli vydané obálky, bol 233. Počet odovzdaných obálok bol 233. Počet platných hlasovacích lístkov odovzdaných pre voľby do OZ bol  230. Počet platných hlasovacích lístkov odovzdaných pre voľby starostu obce bol 221. Za starostu obce bol zvolený s počtom platných hlasov 221  pán  Dušan Daloš. 
Za poslancov obecného zastupiteľstva boli zvolení nasledovní kandidáti :
 1.  Ing. Július Šmýkal 		počet hlasov :  199
 2.  Mgr. Romana Dalošová 				149                                   
 3.  Ing. Ján Baracka 					141		
 4.  Anna Magalová				            119
 5.  Radovan Bábik 		           			  97

Kandidáti za poslancov obecného zastupiteľstva, ktorí neboli zvolení za poslancov, ale zároveň sa stávajú náhradníkmi sú nasledovní kandidáti: 
 6.  Monika Masárová			počet hlasov:     73 
 7.  Ing. Andrea Hochelová				   66
 8.  Mária Šintálová                                                      50

Celkom sa na komunálnych voľbách v Rakoviciach zúčastnilo 233 voličov, čo je 48,95 %.
Po prednesení správy odovzdala predsedníčka miestnej volebnej komisie novozvolenému starostovi a novozvoleným poslancom osvedčenia o zvolení. Starosta obce poďakoval predsedníčke miestnej volebnej komisie p. Dekanovej za prednesenie správy.

Bod 4. Zloženie sľubu novozvoleného starostu obce

Podľa výsledkov hlasovania vo voľbách do orgánov samosprávy obcí SR, konaných dňa  15.11.2014,  bol v obci Rakovice do funkcie starostu obce zvolený p. Dušan Daloš. Novozvolený starosta obce Rakovice p. Dušana Daloša predstúpil, vyzval všetkých, aby povstali a vykonal slávnostný akt zloženia sľubu podľa zákona 369/1990 Z.z. o obecnom zriadení.   
P. Dušan Daloš prečítal text sľubu:
„Sľubujem na svoju česť a svedomie, že budem riadne plniť svoje povinnosti, ochraňovať záujmy obce  a Slovenskej republiky. Ústavu Slovenskej republiky, ústavné zákony, zákony a ostatné všeobecne záväzné právne predpisy budem pri výkone svojej funkcie starostu uplatňovať podľa svojho najlepšieho vedomia a svedomia.“
Novozvolený starosta po prečítaní sľubu potvrdil sľub podpisom.
Vedenia ďalšieho rokovania obecného zastupiteľstva sa ujíma p. Dušan Daloš už ako novozvolený starosta.

Bod 5. Zloženie sľubu poslancov novozvoleného obecného zastupiteľstva

V ďalšom bode starosta obce prečíta sľub poslancov a vyzve novozvolených poslancov obecného zastupiteľstva, aby predstúpili v abecednom poradí a vykonali slávnostný akt zloženia sľubu poslancov obecného zastupiteľstva v Rakoviciach.
Starosta obce prečítal text sľubu:
„Sľubujem na svoju česť a svedomie, že budem riadne plniť svoje povinnosti, ochraňovať záujmy obce, dodržiavať Ústavu Slovenskej republiky, ústavné zákony, zákony a ostatné všeobecne záväzné právne predpisy, a pri výkone svojej funkcie poslanca obecného zastupiteľstva ich budem uplatňovať podľa svojho najlepšieho vedomia a svedomia.“.
Potom poslanci pristúpili v abecednom poradí k starostovi, podali ruku starostovi s vyhlásením „SĽUBUJEM“ a podpísali pripravený text  sľubu. Všetci novozvolení poslanci zložili zákonom stanovený sľub poslanca.

Bod 6. Vystúpenie novozvoleného starostu

Zložením zákonom predpísaného sľubu  končí funkčné obdobie doterajšieho obecného zastupiteľstva, ktorému sa pán starosta poďakoval za spoluprácu a za všetko, čo pre obec za svoje funkčné obdobie vykonali. Zložením sľubu novozvolených poslancov sa začína činnosť novozvoleného obecného zastupiteľstva v našej obci. Pri tejto príležitosti starosta poprial poslancom vo svojom mene, ale aj v mene všetkých občanov, ktorí poslancom dali svoju dôveru, aby  naplnili  všetky sľuby a predsavzatia, ktoré svojím voličom, teda naším občanom, dali. Starosta povedal, že by chcel pokračovať v aktivitách na rozvojových programoch obce, ktoré sú rozbehnuté. 
Keď je už nové obecné zastupiteľstvo ustanovené, pristúpilo sa k riadnemu rokovaniu zastupiteľstva. 

Bod 7. Schválenie programu ustanovujúceho zasadnutia obecného zastupiteľstva

Starosta predložil obecnému zastupiteľstvu návrh programu rokovania:

-	Poverenie poslanca obecného zastupiteľstva, ktorý bude oprávnený zvolávať a viesť zasadnutia obecného zastupiteľstva 
-	Voľba komisií obecného zastupiteľstva a voľba ich predsedov
-	Diskusia
-	Záver

Za schválenie programu rokovania hlasovali všetci novozvolení poslanci za. 

Rokovanie OZ postupuje ďalej podľa schváleného programu:

Bod 8. Poverenie poslanca obecného zastupiteľstva, ktorý bude oprávnený zvolávať a viesť zasadnutia obecného zastupiteľstva 
Poverenie poslanca zastupovaním starostu obce

 Podľa novely zákona o obecnom zriadení podľa § 12 ods. 2 zvoláva zasadnutie obecného zastupiteľstva zástupca starostu alebo iný poslanec poverený obecným zastupiteľstvom. Podľa § 12 ods. 3 tretia veta: Ak starosta nie je prítomný alebo odmietne viesť zvolané zasadnutie OZ, vedie ho zástupca starostu; ak ten nie je prítomný alebo odmietne viesť zasadnutie OZ, vedie ho iný poslanec poverený obecným zastupiteľstvom. Podľa § 12 ods. 5 tretia veta: Ak zástupca starostu nie je prítomný alebo odmietne viesť zasadnutie OZ , vedie ho poslanec poverený OZ. 

Návrh na poverenie poslanca OZ, ktorý bude zvolávať a viesť zasadnutie OZ, prednieslo starosta obce, navrhuje poslankyňu: Annu Magalovú
  
  Podľa novely zákona o obecnom zriadení podľa § 13b: „Starostu zastupuje zástupca starostu, ktorého spravidla na celé funkčné obdobie poverí zastupovaním starosta do 60 dní od zloženia sľubu; ak tak neurobí, zástupcu starostu zvolí obecné zastupiteľstvo. Zástupca starostu môže byť len poslanec.“ 
 
Starosta oboznámil poslancov s tým, že ako svojho zástupcu poverí: poslanca Ing. Júliusa Šmýkala

Bod 9.  Voľba  komisií a voľba predsedov komisií 

Starosta obce odporučil, aby pri obecnom zastupiteľstve v Rakoviciach pracovali tieto komisie:
-	komisia životného prostredia a verejného poriadku a jej predsedom by bol poslanec Ing. Ján Baracka
 -     komisia školstva a kultúry a jej predsedom by bola poslankyňa Mgr. Romana Dalošová
 -   komisia bytová a sociálneho zabezpečenia a jej predsedom by bol poslanec Ing. Július Šmýkal
-     komisia pre prevenciu proti kriminalite a pre dopravnú bezpečnosť a jej predsedom by bol poslanec Radovan Bábik
 -   komisia na posudzovanie majetkových priznaní a jej predsedom by bola poslankyňa Anna Magalová   

Hlasovanie:
Počet poslancov:       5
Počet prítomných poslancov pri hlasovaní:  5
Hlasovanie:   za  :           5   
	          proti:         0  
                      zdržal sa:  0   

Ďalej starosta obce odporučil predsedom komisií, aby v budúcom zasadnutí zastupiteľstva navrhli ďalších členov svojich komisií.   

Bod 10.  Diskusia.

V diskusii vystúpil starosta obce, že mu telefonoval starosta z českých Rakovíc a oznámil mu výsledky volieb u nich. Starostom je znovu p. Miroslav Sedláček, místostarostom je Michal Počta. Nové zastupiteľstvo je naklonené spolupráci medzi našimi obcami a školami.

Ďalej starosta oboznámil poslancov s tým, že je naplánovaný novoročný turnaj o pohár starostu obce. Pohár – vecné ceny pre víťazov dáva obec, starosta s vedením kolkárskeho oddielu sa dohodli na podmienkach finančního príspevku pre víťaza, kde by víťaz získal finančnú cenu vo výške 100,00 eur od kolkárov a 100,00 eur od obce při splnení podmienky, že by víťaz získal 700 bodov na 120 hodoch. Poslanci nemali pripomienky k tomuto návrhu, preto dal starosta obce hlasovať o návrhu schváliť pre víťaza novoročného turnaja o pohár starostu obce v kolkoch vecné ceny v hodnote 50,00 eur a finančnú cenu 100,00 eur pre víťaza, ktorý by získal 700 bodov na 120 hodoch.

Hlasovanie:
Počet poslancov:       5
Počet prítomných poslancov pri hlasovaní:  5
Hlasovanie:   za  :           5   
	          proti:         0  
                      zdržal sa:  0   

Bod 11.  Záver

Na záver predniesla zapisovateľka p. Chnápková návrh uznesení z prvého zasadnutia obecného zastupiteľstva, ktoré sa konalo dňa 11.12.2014. 

Návrh uznesení z prvého zasadnutia obecného zastupiteľstva, ktoré sa konalo dňa 11.12.2014

Obecné zastupiteľstvo v Rakoviciach 
Uznesenie č. 1/2014/U
Obecné zastupiteľstvo v Rakoviciach berie na vedomie
1.	výsledky volieb do orgánov samosprávy obce Rakovice
2.	vystúpenie novozvoleného starostu
3.	poverenie starostu obce svojím zastupovaním poslancom: Ing. Júliusom Šmýkalom 

Uznesenie č. 2/2014/U
Obecné zastupiteľstvo v Rakoviciach konštatuje, že
- novozvolený starosta obce Dušan Daloš zložil zákonom predpísaný sľub starostu obce
- zvolení poslanci obecného zastupiteľstva zložili zákonom predpísaný sľub poslanca OZ:
Ing. Ján Baracka
Radovan Bábik
Mgr. Romana Dalošová
     Anna Magalová
              	Ing. Július Šmýkal

Uznesenie č. 3/2014/U
Obecné zastupiteľstvo v Rakoviciach poveruje
Poslankyňu Annu Magalovú zvolávaním a vedením zasadnutí obecného zastupiteľstva v prípadoch podľa § 12 ods. 2 prvá veta, ods. 3 tretia veta, ods. 5 tretia veta a ods. 6 tretia veta zákona SNR č. 369/1990 Zb. o obecnom zriadení v znení neskorších predpisov.

Uznesenie č. 4/2014/U
Obecné zastupiteľstvo v Rakoviciach zriaďuje komisie:              
-	komisia životného prostredia a verejného poriadku 
-	komisia školstva a kultúry 
-	komisia bytová a sociálneho zabezpečenia
-	komisia pre prevenciu proti kriminalite a dopravnú bezpečnosť
-	komisia na posudzovanie majetkových priznaní

Uznesenie č. 5/2014/U
Obecné zastupiteľstvo v Rakoviciach  volí predsedov komisií:
-	komisia životného prostredia a verejného poriadku:  Ing. Ján Baracka    
-	komisia školstva a kultúry:   Mgr. Romana  Dalošová 
-	komisia bytová a sociálneho zabezpečenia:  Ing. Július Šmýkal
-	komisia pre prevenciu proti kriminalite a pre dopravnú bezpečnosť:  Radovan Bábik

Uznesenie č. 6/2014/U
Obecné zastupiteľstvo v Rakoviciach ukladá
predsedom komisií predložiť na najbližšie zasadnutie OZ návrhy na členov  komisií OZ            

Uznesenie č. 7/2014/U
Obecné zastupiteľstvo v Rakoviciach schvaľuje
pre víťazov novoročného turnaja o pohár starostu obce v kolkoch vecné ceny v hodnote 50,00 eur a finančnú cenu 100,00 eur pre víťaza, ktorý by získal 700 bodov na 120 hodoch.

Nakoľko neboli vznesené žiadne iné pripomienky ani dotazy,  starosta obce p. Dušan Daloš program rokovania ukončil a poďakoval prítomným za účasť.  

Overovatelia zápisnice:      Ing. Ján Baracka                    .............................................

                                            Radovan Bábik                      ..............................................

Zápisnicu zapísala:             Jarmila Chnápková                 .............................................

                                                  Dušan   D a l o š 
                                                  starosta obce